CELEX: 62013CN0146
Language: lt
Date: 2013-03-22 00:00:00
Title: Byla C-146/13: 2013 m. kovo 22 d. pareikštas ieškinys byloje Ispanijos Karalystė prieš Europos Parlamentą ir Europos Sąjungos Tarybą

15.6.2013   
            
            
               LT
            
            
               Europos Sąjungos oficialusis leidinys
            
            
               C 171/15
            
         2013 m. kovo 22 d. pareikštas ieškinys byloje Ispanijos Karalystė prieš Europos Parlamentą ir Europos Sąjungos Tarybą
   
   (Byla C-146/13)
   2013/C 171/30
   Proceso kalba: ispanų
   
      Šalys
   
   
      Ieškovė: Ispanijos Karalystė, atstovaujama E. Chamizo Llatas ir S. Centeno Huerta
   
      Atsakovai: Europos Parlamentas ir Europos Sąjungos Taryba
   
      Ieškovės reikalavimai
   
   
               —
            
            
               Pripažinti teisiškai neegzistuojančiu 2012 m. gruodžio 17 d. Europos Parlamento ir Tarybos reglamentą (ES) Nr. 1257/2012, kuriuo įgyvendinamas tvirtesnis bendradarbiavimas kuriant bendrą patentinę apsaugą (1), arba, priešingu atveju, panaikinti jį visą,
            
         
               —
            
            
               Nepatenkinus šio prašymo, panaikinti:
               
                           a)
                        
                        
                           visą reglamento 9 straipsnio 1 dalį ir to paties straipsnio 2 dalį, kaip nurodyta ieškinio penktame pagrinde, ir
                        
                     
                           b)
                        
                        
                           visą reglamento 18 straipsnio 2 dalį ir visas reglamente esančias nuorodas į Bendrą patentų teismą, kaip į BGEP teisminę sistemą ir kaip į BGEP teisės šaltinį.
                        
                     
         
               —
            
            
               Priteisti iš Europos Parlamento ir Europos Sąjungos Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               1.
            
            
               Teisinės valstybės vertybių pažeidimas, nes reglamentas priimtas remiantis Europos patentų tarnybos suteikta teise, nors tos tarnybos aktams netaikoma teisminė kontrolė.
            
         
               2.
            
            
               Sąjungos teisės akto nebuvimas ir, papildomai, reglamento teisinio pagrindo trūkumas, nes nėra priemonių, suteikiančių vienodą apsaugą, kuri numatyta SESV 118 straipsnyje.
            
         
               3.
            
            
               Piktnaudžiavimas įgaliojimais, nes taikomas sustiprintas bendradarbiavimas kitiems tikslams, nei numatyta sutartyse.
            
         
               4.
            
            
               SESV 291 straipsnio 2 dalies pažeidimas ir, papildomai, Sprendime Meroni įtvirtintos teismų praktikos pažeidimas reglamentuojant metinių mokesčių nustatymo sistemą ir nustatant jų paskirstymo dalį.
            
         
               5.
            
            
               Sprendime Meroni įtvirtintos teismų praktikos pažeidimas, nes Europos patentų tarnybai deleguojamos tam tikros administracinės funkcijos, susijusios su bendro galiojimo Europos patentu.
            
         
               6.
            
            
               Sąjungos teisės taikymo autonomiškumo ir vienodumo principų pažeidimas, kiek tai susiję su reglamento įsigaliojimo tvarka.
            
         
      (1)  OL L 361, p. 1.